**Vides konsultatīvās padomes**

**(VKP) sēdes**

PROTOKOLS

**plkst. 15:00**

**20.novembris**

**Sanāksmes atklāšana**

*Juris Jātnieks, Vides konsultatīvās padomes priekšsēdētājs*

**15:05 – 16:20**

***Par MK noteikumu projektu "Virszemes ūdensobjektu un ostu akvatoriju tīrīšanas un padziļināšanas kārtība"***,*Iveta Teibe,* *Klimata un enerģētikas ministrija* *Ūdens resursu departamenta direktore**un Ģirts Liepiņš, Klimata un enerģētikas ministrija* *Ūdens resursu departamenta vecākais eksperts*

*Uz sēdi, aicināti piedalīties arī Dabas aizsardzības pārvaldes, Valsts vides dienesta, LVĢMC, un Bior pārstāvji.*

**16:20-17:00**

***Citi jautājumi:***

* *Atziņas no ZM Meža konsultatīvās padomes sanāksmes 25.10.24., saistībā ar GNP noteikumu grozījumu projektu (J. Jātnieks, L. Eņģele)*
* *Par brīdinājuma zīmju iespējamo uzstādīšanu krupju migrācijas vietās*
* *Nākamā VKP sēde*

**Sēdē piedalās:**

1. **Dace Āriņa**, biedrība “Latvijas Atkritumu saimniecības asociācija”;
2. **Juris Jātnieks,** nodibinājums “Teiču dabas fonds”;
3. **Kristīna Veidemane,** biedrība “Baltijas vides forums”;
4. **Lelde Eņģele,** nodibinājums „Latvijas Dabas fonds”;
5. **Liene Kņaze,** biedrība“Zero Waste Latvija”;
6. **Elita Kalniņa,** biedrība“Vides aizsardzības klubs”;
7. **Valters Kinna,** biedrība “Zaļā brīvība”;
8. **Alise Miļūna,** biedrība “Dzīvnieku brīvība”;
9. **Magda Jentgena**, nodibinājums “Pasaules dabas fonds”;

**Uzaicinātie pārstāvji:**

**Iveta Teibe,** Klimata un enerģētikas ministrija

**Ģirts Liepiņš,** Klimata un enerģētikas ministrija

**Valērijs Gabrāns,** Bauskas novada domes pārstāvis

**Kaspars Abersons,** BIOR

**Armands Veliks,** Valsts vides dienests

**Laura Mažmača,** Valsts vides dienests

1. **Par MK noteikumu projektu “Virszemes ūdensobjektu un ostu akvatoriju tīrīšanas un padziļināšanas kārtība”.**

MK noteikumu projekts "Virszemes ūdensobjektu un ostu akvatoriju tīrīšanas un padziļināšanas kārtība” izstrādāts ar mērķi mazināt administratīvo slogu gan darbību pieteicējiem, gan vides/dabas aizsardzības iestādēm, vienlaikus definējot ievērojamos nosacījumus.

Sagatavošanā būtiskas izmaiņas - atteikšanās no tehniskajiem noteikumiem (TN) virszemes ūdensobjektu tīrīšanai un ostu akvatoriju tīrīšanai un remonta padziļināšanai un netiek prasīts eksperta atzinums par virszemes ūdensobjektu tīrīšanas vai padziļināšanas un ostu kapitālās padziļināšanas iespējamo ietekmi uz apkārtējiem ūdensobjektiem. Jāizdod bija jauni noteikumi, jo grozījumi aptver vairāk nekā pusi no līdzšinējām normām, tika sagatavoti kopā ar Valsts vides dienesta un Dabas aizsardzības pārvaldes ekspertiem, balstoties uz līdzšinējo pieredzi un izdotajiem tehniskajiem noteikumiem.

Noteikumos iekļautas tādas darbība kā:

* Virszemes ūdensobjekta attīrīšana:
* Virszemes ūdensobjekta padziļināšana:
* Ostas akvatorijas kapitālā padziļināšana
* Ostas akvatorijas remonta padziļināšana:

Līdzšinējais apspriešanas un saskaņošanas process -Sabiedrības līdzdalība tika nodrošināta no 25.06.-09.07.2024. Saņemti 14 iebildumi /priekšlikumi no Rīgas un Ventspils brīvostas, Liepājas SEZ pārvaldes. Noteikumi izsludināti 14.08.2024. - 02.09.2024. 13 iebildumi no TM un SM. Saskaņošanas sanāksme 26.09.2024. Atkārtota saskaņošana 17.10.-24.10.2024. 36 iebildumi no VARAM, ZM un NVO + VKP 19.11.24. vēstule. Tikšanās ar BIOR un BMMB 13.11.2024.

Tiks ņemti vērā redakcionāli, ar terminu lietošanu, informēšanas procedūrām, atsaucēm saistītus precizējumi. Meklēsim risinājumu, kā noteikt zivju aizsardzības prasības ostām un kam piesaistīt zivsaimnieciskās ekspertīzes atzinumu, ja atsakāmies no TN.

Ir ierosinājumi, par kuriem gribam dzirdēt citu saskaņošanā iesaistīto pušu viedokli. Virszemes ūdensobjektu tīrīšanai izdalīt divus vai trīs veidus:

* “Vieglie darbi” - atkritumu vākšana/izcelšana, koku, zaru u.tml. izvākšana, bebru dambju likvidēšana, kam nevajag tehniskos noteikumus (TN), bet jāievēro nosacījumi;
* Ūdensobjektu tīrīšana ekoloģiskā stāvokļa uzlabošanai, kur darbu gaitā ne vien izvāc «svešķermeņus», bet arī veģetāciju, attiecīgi skarot gultni un krastus un izmantojot tehniku – vajadzīga eksperta uzraudzība, jautājums par TN lietderību; darbi saimnieciskās darbības nodrošināšanai.
* Pārskatīt ūdensobjektu tīrīšanai izvirzītos nosacījumus – dažus koriģēt, no citiem atteikties, jo praksē tie neesot lietderīgi vai nav izpildāmi.

Magda Jentgena pateicās par KEM prezentāciju un novērtē, ka daži no nosūtītajiem priekšlikumiem un ieteikumiem ir jau ņemti vērā un tika atspoguļota viena no galvenajām lietām, ka tiek atdalīti šie tīrīšanas un attīrīšanas darbi, skatoties pēc to mērķa, jo tas būtiski ietekmē atļauju saskaņojumu. Pasaules dabas fonds diezgan daudz rīko ūdens talkas un piesakās atļaujām pie Valsts vides dienesta un ir saskārušies vairākas reizes, ka talkās sākumā tiek prasīti tehniskie noteikumi. Ja mēs varam šajos noteikumos iestrādāt atsevišķas sadaļas šiem nebūtiskajiem darbiem, kas tiek darīti ar rokām nav nepieciešams apgrūtinošs birokrātiskais slogs, kas neļautu veikt šāda veida pasākumus. Pasaules dabas fonds aicina gan savā vēstulē, iesniedzot dažādos iebildumus tiek savākti eksperti pie viena galda un izdiskutētas konkrētās detaļas. Ir bijušas sarunas ar ostām arī viņi ir gatavi sarunai, lai varētu vienoties par šiem noteikumiem un virzīties uz priekšu.

Iveta Teibe informēja, ka KEM ir gatavs tikties un organizēt sanāksmes, nesaskata kā labāko risinājumu šobrīd veidot darba grupu tas varētu prasīt zināmu laiku. Bet līdzīgi kā tikāmies iepriekš ar BIOR un Bauskas makšķerēšanas biedrības ekspertiem, varam tikties plašākā lokā, jo redzams, ka par jebkādām nosacījumu maiņām ir jāpiesaista vides organizācijas. Noteikti vēlētos projektu precizēt un tad skatīties, kā sarīkot diskusiju par līdz šim atvērtām lietām un jautājumiem.

Magda Jentgena piebilda, ka noteikti nav nepieciešama oficiāla darba grupa.

Lelde Eņģele piebilda, ka tā iespējams var būt starpinstitūciju sanāksme.

Iveta Teibe papildināja, ka par šo vēl domāsim, kādā formātā, jo starpinstitūciju sanāksmēs reti notiek ekspertu diskusija, tomēr būtu nepieciešama neformālāka saruna.

Kristīna Veidemane piebilda, ka jautājums ir arī par pašvaldībām, jo iepriekšējos MK noteikumos pašvaldībām nebija nekāda loma, bet pašreizējos tomēr ir. Vai ir diskutēts ar pašvaldībām vai LPS par šiem jaunajiem noteikumiem?

Iveta Teibe atbildēja, ka atsevišķi diskutēts nav, bet tajā pašā laikā LPS bija viens no saskaņotājiem un iebildumus nav sniegusi. LPS aktīvi komentē tanī skaitā arī iebilst pret dažādiem tiesību aktu projektiem.

Lelde Eņģele piebilda, ja pašvaldības tiks informētas, tad arī informācijas apkopošana un savākšana ir ļoti svarīga. Ir zināms, kas un kurā vietā ir noticis.

Iveta Teibe komentēja, ka varam par šo domāt, bet jāskatās, kam būtu pienākums apkopot informāciju. Gatavojot upju baseinu plānus tiek vaicāts pašvaldībai par to īstenotajiem projektiem un kas ir saistīts ar ūdeņu apsaimniekošanu un aizsardzību.

Valters Kinna piebilda, ka it kā jau noteikumu projektā ir pateikts, ka noteikumi neattiecās uz meliorācijas sistēmu, ekspluatāciju un uzturēšanu, bet kā ir ar valsts nozīmes ūdensnotekām, faktiski šī pārtīrīšana, ko veic ZMNĪ, kur iesaistīta smagā tehnika un jautāja vai šie noteikumi attiecās uz šiem procesiem arī?

Armands Veliks atbildēja, ka ūdensnoteku attīrīšana un pārbūve ir zem VVD tehnisko noteikumu izsniegšanas.

Valters Kinna norādīja, ka arī KEM tika nosūtīts uzaicinājums uz Goodwater meliorācijas darba grupas tikšanos decembrī un tādēļ ir šis jautājums par valsts nozīmes ūdensnotekām, jo primāri tā doma šai darba grupai bija koncentrēties tieši uz tām un ne tikai. Iespējams šī tēma pārklājas ar šiem noteikumiem.

Iveta Teibe piebilda, ka KEM plāno piedalīties minētajā pasākumā. Meliorācijas darbi Latvijas upēs tās diemžēl ir smagāka tēma.

Valters Kinna ierosināja, ka iespējams var nedaudz precizēt uz šo decembra sēdi, kā šīs konkrētās tēmas pārklājas tīri no tādiem likumdošanas aspektiem.

Vai DAP ir saskaņojis noteikumu pēdējo versiju?

Iveta Teibe atbildēja, ka DAP bija viens no šī projekta autoriem, saņemti arī komentāri.

Magda Jentgena jautāja par laika rāmi un kādu iespējamo tikšanos noteikumu sakarā, vai šis būtu iespējams vēl šajā gadā?

Iveta Teibe atbildēja, ka būtu labi tomēr vēl šajā gadā un, lai noteikumi virzās uz priekšu. Tas varētu iezīmēties apmēram pēc 10.decembra.

Kaspars Abersons turpināja, ka tā kā nonācām pie valsts nozīmes ūdensnotekām ir jārunā par trešo tīrīšanas veidu – saimnieciskās darbības veikšanai, kas ir jebkādas rakšanas, padziļināšanas, laivu piestātnes utt. kur noteikti nepieciešami tehniskie noteikumi.

Juris Jātnieks norādīja, ka atbalstītu to, ka šajā gadā ir vēl viena tikšanās par šiem noteikumiem, jo neviens negrib kavēt noteikumu virzību. Gaidām ziņu no KEM, lai varam saskaņot un izdarīt vēl šajā gadā.

Juris Jātnieks turpināja, ka no tādas upju tīrīšanas prakses patiešām tos vienkāršos darbus paveic ar roku un roku darba rīkiem, nemainot gultni, nepārveidojot krastus. Tiem vajadzētu būt tiešām skaidrai un vienkāršai pieejai. Jo parasti šādus procesus veic laivotāji, makšķernieki, dažādas interešu grupas un, lai nesarežģītu viņiem darbu, ko paveic uz sava entuziasma.

Lelde Eņģele norādīja, ka būtu jāpievērš uzmanība Dzelzupei, kur ir izdevies labākais upes atjaunošanas un tīrīšanas projekts.

**Citi jautājumi.**

Juris Jātnieks informēja, ka Vides aizsardzības likumā ir izgrozīts 14.pants, ir saskaņots starp divām ministrijām, saņemtā redakcija no KEM, VARAM cik varēja centās aizstāvēt savu viedokli attiecībā uz iekļautajiem grozījumiem minētajā pantā. 14.pants ir izteikts tādā redakcijā, kurā tiek minēts, ka VKP vietā ir Dabas konsultatīvā padome. Iepriekš jau VKP diskusijas bija par šo, saglabāt esošo un otrs no variantiem bija mainīt nosaukumu - Dabas konsultatīvā padome.

Juris Jātnieks informēja, ka piedalījās Meža konsultatīvās padomes sanāksmē Jāņa Rozīša vietā, sanāksme bija veltīta Gaujas nacionālā parka mizgrauža problēmai, ar domu, visur, kur mizgrauzis ir pieskaries, GNP visas egles vajadzētu cirst nost. Izskanēja arī viedoklis, ka būtu nepieciešams grozīt likumu par ĪADT, kā arī jāgroza visu nacionālo parku noteikumi.

Juris Jātnieks turpināja, ka Zero waste pārstāve Anna Doškina piedalījās KEM darba grupā, kur EM prezentēja info par NEKP plānu, tiek noslēgtas visu darba grupu darbs, un tiek gatavots progresa ziņojums par paveikto.

**Nākamā VKP sēde – 18.decembris**

VKP sēdes protokoliste /Ilze Trušinska/

VKP sēdes vadītājs /Juris Jātnieks/